**שאול רוֹזוֹליוֹ** (12 באוגוסט 1923 - 15 במרץ 1992) היה המפכ"ל החמישי של משטרת ישראל, שגריר ישראל במקסיקו, ומנכ"ל התאחדות התעשיינים.

ביוגרפיה
--------

### שנים ראשונות

שאול רוזוליו נולד בתל-אביב ב 12 לאוגוסט 1923, בנם הבכור של דוד רוזוליו, לימים ממקימי משרד מבקר המדינה ומי שהיה נציב שירות המדינה השלישי, ושל דורה לבית ארלוזורוב מורה לנגינה ולמוסיקה, מלחינה, מעבדת ומחנכת מוערכת. בני הזוג עלו ארצה בראשית שנות העשרים מברלין. ביתם, בתל-אביב ואחר כך בירושלים, היווה מרכז תרבות ומוסיקה משמעותי וקידם מוסיקאים צעירים שעלו לארץ ולא היו מעורים עדיין בחיי התרבות המקומיים.

שאול למד בבית הספר "שלווה" ובגימנסיה הרצליה בתל-אביב. כרבים מבני דורו, התגייס בהיותו בן 15 לההגנה ונשלח לקורס מפקדי כיתות בחולדה, קורס שבמהלכו נפצע קשה. לאחר שהחלים מפציעתו, נשלח לקורס מפקדי מחלקות. בגיל 19 בהוראת מוסדות ההגנה, התגייס למשטרת היישובים העבריים (הנוטרות) שבה שירת כנוטר עד לשנת 1946. במהלך שנים אלו נשלח בידי הבריטים לקורס תתי-מפקחים במשטרת בית לחם.

בעקבות השבת השחורה והתדרדרות הקשר בין הארגונים היהודיים לבריטים, עזב רוזוליו את הנוטרות וגויס בחזרה לשורות ההגנה. עם הקמת צה"ל, התגייס כקצין בדרגת סגן לחיל הים, אך כבר באוגוסט 1948 הועבר לשרות במשטרת ישראל בה נקבעה לו דרגת מפקח, והוא נקרא לסייע בגיבוש מערך ההדרכה המשטרתי. בראשית דרכו השתלב במשטרה בתחום ההדרכה בעבודת המטה הארצי, תוך שהוא מנסח ומגבש חומרים משטרתיים לכדי תורה ותיאוריה.

### השנים במשטרת ישראל

בשנת 1951 מונה רוזוליו למפקד בסיס ההדרכה של המשטרה בבית ליד. בהמשך אותה שנה הועבר בסיס האימונים אל בית הספר הארצי של המשטרה בשפרעם, שם שירת רוזוליו כסגנו של מפקד הבסיס וכמפקד ההדרכה הראשי. בנובמבר 1951 מונה למפקד בית הספר. בתקופה זו נערך תחת פיקודו קורס קציני המשטרה הראשון בבית הספר הארצי של משטרת ישראל.

שאול רוזוליו מפקד בית הספר הארצי, עם ראש הממשלה דוד בן-גוריון, שר המשטרה בכור שלום שטרית, והמפכ״ל יחזקאל סהר, בטקס סיום קורס הקצינים הראשון בבית הספר הארצי של המשטרה בשפרעם ב-7.8.1952 
בשנת 1952 הועלה רוזוליו בדרגה והפך לראש המחלקה הצעיר ביותר בתולדות המשטרה. הוא נשלח לשנת השתלמות במשטרת אנגליה וסקוטלנד יארד, התנסות אשר השפיעה על התנהלותו כמפקד ועל אמונתו בחשיבות ההתמקצעות. עם שובו ארצה בשנת 1953, מונה לראש מחלקת ההדרכה במטה הארצי.

בשנת 1956 עבר רוזוליו לתפקידי שטח פיקודיים, תחילה עם מינויו לסגן מפקד מחוז המרכז, ומאוחר יותר לסגן מפקד מחוז ירושלים. בשנת 1958 נשלח מטעם המשטרה לאתיופיה, כחלק ממשלחת אשר נועדה לסייע בהדרכת המשטרה המקומית שם. בשנת 1960 לאחר מעצרו של אדולף אייכמן, מונה שאול רוזוליו למפקד מחנה אייר בבית המעצר ג‘למה, שם נכלא אייכמן עד למשפטו. 

בשנת 1962 מונה רוזוליו למפקד  מחוז דרום, הגדול והפעיל מבין מחוזות המשטרה.

לשם התמודדות עם האתגרים המיוחדים שבמחוז, הקים רוזוליו, בין היתר מחלַקי בילוש ויחידות עיקוב, הרחיב את הטיפול בעבריינות נוער, גרם לשיפור שירותי הקשר וכן לקיום פעילות מודיעינית נרחבת. במהלך שירותו כמפקד המחוז התחוללה מלחמת ששת הימים. בעקבות המלחמה, נדרש המחוז הדרומי להקים נפה נוספת לארבע הנפות שהיו קיימות עד אז, היא נפת יהודה, וליטול חלק במאבק הקשה כנגד הטרור הפלסטיני אשר החל לפעול אז ביתר שאת. רוזוליו שירת כמפקד המחוז הדרומי עד לשנת 1970.

בין השנים 1972-1970 שירת רוזוליו כראש אגף הארגון במטה הארצי. ב1 באוגוסט 1972 מונה לסגן המפכ"ל, תחת אהרון סלע, המפכ"ל הרביעי. 

טקס מינויו של שאול רוזוליו למפכ״ל ב-1.11.1972
ב1 בנובמבר 1972 מונה רוזוליו למפכ"ל המשטרה על ידי שר המשטרה דאז שלמה הילל. 

בראשית שנות השבעים ניצבה המשטרה בפני אתגרים חדשים שבכללם סמים, פשיעה מאורגנת, שחיתות שלטונית ועבֵרות כלכליות. מאידך, התקדמות מדעית העמידה לרשות המשטרה כלי חקירה וניהול משוכללים אשר דרשו כוח אדם מיומן להפעלתם. איכות השכלתם הממוצעת של השוטרים בתקופה זו נחשבה לנמוכה יחסית, ומעטים מהקצינים היו בעלי השכלה אקדמית דבר שהקשה על ההתמודדות עם האתגרים ואף העלה את החשש כי מערכות ממשלתיות שונות ייטלו על עצמן את הטיפול בתחומי עיסוק משטרתיים, בשל יתרונן בכוח אדם מקצועי ואיכותי. 

על מנת לשנות את פני הדברים, יזם רוזוליו שורת צעדים שזכו לכינוי "רפורמת רוזוליו", רפורמה אשר הביאה לשינוי משמעותי במשטרת ישראל. ראשית, שם רוזוליו דגש רב על-פיתוח מדעי וטכנולוגי במשטרה, דאג להקצאת תקציבים למחקר ותחתיו נרכשו כלים ופותחו שיטות בתחומי הזיהוי הפלילי, וכן הוקמו יחידה למחקר ולפיתוח ויחידת מיחשוב. 

בנוסף נוסדה תכנית הגיוס הרב שכבתי (גר"ש), אשר נועדה להתאים את איכות כוח האדם במשטרה. על-פי תכנית זו, גויסו אקדמאים בתחומי התמחות שונים, כגון משפטים ראיית חשבון ומדעים, וכן קציני צבא, לתפקידי קצונה ייעודיים לתחומי עיסוקם. חשיבה יצירתית וחדשנית זכתה לעידוד רב בתקופה זו והגר"ש זיכה את רוזוליו בהערכה גדולה והוביל להכרה ביכולותיה של המשטרה, הן מצד האזרח והן מצד גורמים ממשלתיים. 

עם פרוץ מלחמת יום כיפור, באוקטובר 1973, נדרש רוזוליו שוב לשינויים. הפעם הפנתה המשטרה באופן מיַדי משאבים רבים לתמיכה בלחימה. הוא הכריז על גיוס כללי ועל הפעלת המערך המשטרתי לשעת חירום. מערך זה התבסס על-פיזורם של אנשי המשטרה, כולל שוטרי המטות וחניכי הקורסים המשטרתיים, בבסיסים הממוקמים בקרבת האוכלוסייה. המפקדות ברמות השונות פעלו בשיתוף פעולה עם צה"ל, הג"א, מל"ח ופס"ח ועם הרשויות המקומיות. במהלך המלחמה סייעה המשטרה לצבא בגיוס אנשי מילואים ורכב אזרחי ובפינוי נתיבי התחבורה לצורך הובלת הכוחות אל החזיתות השונות. 

ב30 בדצמבר 1976 לאחר כארבע שנים בתפקיד, סיים רוזוליו את כהונתו כמפקח הכללי ופרש ממשטרת ישראל.

שאול רוזוליו מגיש את כתב האמנה כשגריר ישראל במקסיקו לנשיא חוזה לואיס פורטיו
### מרצה בהרוורד ושגריר ישראל במקסיקו

עם פרישתו מן השירות במשטרה, הוזמן רוזוליו על-ידי אוניברסיטת הרווארד בארצות הברית לשמש מרצה וחוקר אורח. 

בתום תקופת שהותו בהרווארד, מונה לתפקיד שגריר ישראל במקסיקו וכיהן בתפקיד זה בין השנים 1977 ל 1981. פעילותו הדיפלומטית נשאה פרות מסחריים, תרבותיים ופוליטיים ובין השאר הניבה ביקור היסטורי של הנשיא דאז, אפרים קציר, במדינה זו.

### פעילות ציבורית נוספת

לאחר שובו ארצה, מונה שאול רוזוליו למנכ"ל התאחדות התעשיינים ושימש חוקר אורח במכון ון-ליר בירושלים. 

לאור התפשטות התופעות של אלימות מילולית קשה בארץ באמצע שנות השמונים, היה רוזוליו ממקימי הארגון "סובלנות" אשר קרא לתרבות שיח משופרת מזו הקיימת בציבוריות הישראלית וקבלה של השונה בחברה. במקביל, המשיך להיות פעיל בתחום המוסיקה הקלאסית. הוא שימש כיועץ לוועד המנהל של פסטיבל ישראל בנושא זה, וכן כיו"ר המרכז למוסיקה ע"ש טראג בעין כרם.

ב 15 למארס 1992 נפטר רוזוליו בביתו מהתקף לב, והוא בן שישים ושמונה שנים. 
הוא נקבר בחלקת המשטרה של בית הקברות בהר הרצל בירושלים.

### משפחה

שאול רוזוליו נישא בשנת 1946 לשושנה רוזוליו לבית מסיס אותה הכיר במהלך הלימודים בגמנסיה הרצליה.

בעקבות תפקידיו השונים במשטרת ישראל, עבר הזוג מקומות מגורים באופן תכוף עד שהמשפחה השתקעה בירושלים בשנת 1958 בה התגורר עד ליום מותו.

במהלך חייו נולדו לזוג ארבעה ילדים ונכדים רבים.

קישורים חיצוניים
----------------

ויקישיתוף מדיה וקבצים בנושא **שאול רוזוליו** בוויקישיתוף
* השוטר מספר 1 באתר בית מורשת משטרת ישראל
* שאול רוזוליו - המפכ"ל החמישי באתר משטרת ישראל
* שאול רוזליו, באתר News1 מחלקה ראשונה
* The Law: Israel's Tough Cop באתר Time Magazine
* המפכ"ל המיועד של המשטרה - חסיד הפעלת תאי־המוח, ⁨⁨מעריב⁩⁩ 2 אוקטובר 1972⁩ באתר הספרייה הלאומית

הערות שוליים
------------

1. ↑  אתר "Billiongraves"
2. ↑   "גבריאל נובל: הגיוס הרב שכבתי והשפעתו על משטרת ישראל"]

אילן יוחסין
-----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  | אליעזר ארלוזורוב |  |  |  |  |  |  |  |  |  |  |  |  |
|
|  |  |  |  |  |  |  |  |  |  |  |  |  |   |   |  |  |  |  |  |  |  |  |  |  |  |  |  |  |
|
|   |   |  |  |  |  |   |   |   |  |  |   | שאול ולסקה ארלוזורוב |   |   |   |   |   |   |   |   |   |   |  |   |  |   |  |   |  |
|
|   |   |   |  |  |   |   |   |   |   |   |   |   |   |   |   |   |   |   |   |   |   |   |   |  |  |   |
|   |   |   |   |   |   |   |   |   |   |   |   |   |   |   |   |   |
| סימה ארלוזורוב |   | חיים ארלוזורוב |  |  |  |  |  |  |  |  |  |  |  |   | דורה רוזוליו |   | דוד רוזוליו |
|   |   |   |   |
|   |   |   |   |   |   |   |   |   |   |  |  |  |  |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |
|   |   | שאול ארלוזורוב |   |  |   | שושנה רוזוליו |   | שאול רוזוליו |  |  |  |  |  |   | דניאל רוזוליו |   | מרגלית רוזוליו (וולף) |  |   | נעה חן |   | דויד חן |  |  |  |  |  |  |  |  |   |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |   |   |   |   |   |   |   |   |   |   |  |  |  |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   | מירב ארלוזורוב |  |   | גדעון רוזוליו | שולמית גבע | דורית מוזר | מיכל רוזוליו-דוידוביץ' |  | עידו רוזוליו | הדס רוזוליו | נעמי רוזוליו |  | שירלי דרור | רותי רון |  |  |  |
|

| המפקחים הכלליים של משטרת ישראל |
| --- |
| 

|  |  |
| --- | --- |
| יחזקאל סהר • יוסף נחמיאס • פנחס קופל • אהרן סלע • שאול רוזוליו • חיים תבורי • הרצל שפיר • אריה איבצן • דוד קראוס • יעקב טרנר • רפי פלד • אסף חפץ • יהודה וילק • שלמה אהרונישקי • משה קראדי • דודי כהן • יוחנן דנינו • רוני אלשיך • מוטי כהן (מ"מ) • קובי שבתאי | דגל המפקח הכללי |

 |

| מפקדי מחוז הדרום של משטרת ישראל |
| --- |
| 

|  |
| --- |
| שאול רוזוליו (1970-1962) • דוד עופר (1972-1970) • אהרון שלוש (1973-1972) • חיים תבורי (1975-1973) • אריה איבצן (1980-1975) • יהושע כספי (1984-1980) • אברהם תורג'מן (1985-1984) • רחמים קומפורט (1990-1985) • רפי פלד (1993-1991) • יהודה וילק (1993) • שמעון לוי (1996-1993) • יאיר יצחקי (1997-1996) • דן ברינקר (2000-1997) • יצחק אהרונוביץ' (2002-2001) • משה קראדי (2004-2002) • דודי כהן (2004) • אורי בר-לב (2008-2004) • יוחנן דנינו (2011-2008) • יוסי פריינטי (2012-2011) • יורם הלוי (2016-2012) • דוד ביתן (2016–2018) • מוטי כהן (2018–2019) • יורם סופר (2021-2019) • פרץ עמר (2023-2021) • אמיר כהן (2023-) |

 |

| מפקדי מחוז ירושלים של משטרת ישראל |
| --- |
| 

|  |
| --- |
| ישורון שיף (1948–1949) • לוי אברהמי (1949–1958) • יואב פלג (1958–1961) • שאול רוזוליו (1962–1970) • דוד עופר (1970–1972) • אהרון שלוש (1972–1973) • חיים תבורי (1973–1975) • אריה איבצן (1975–1980) • יהושע כספי (1980–1984) • אברהם תורג'מן (1984–1985) • רחמים קומפורט (1985–1990) • חיים אלבלדס (1991–1993) • רפי פלד (1993) • יהודה וילק (1993–1994) • אריה עמית (1994–1997) • יאיר יצחקי (1997–2000) • מיקי לוי (2000–2004) • אילן פרנקו (2004–2007) • אהרן פרנקו (2007–2011) • ניסו שחם (2011–2012) • יוסי פריינטי (2012–2014) • משה אדרי (2014–2016) • יורם הלוי (2016–2019) • דורון ידיד (2019–2021) • דורון תורג'מן (2021–) |

 |

| סגני המפקח הכללי של משטרת ישראל |
| --- |
| 

|  |
| --- |
| **דרגת סגן מפקח כללי (עד 1958)**: יוסף נחמיאס (1953-1948) • ישורון שיף (1953-1951) • יוסף בן-פורת • עמוס בן-גוריון • יקותיאל קרן • אברהם זלינגר
**תפקיד סגן מפקח כללי**: יקותיאל קרן • שאול רוזוליו (1972) • אלי דקל • דוד קראוס (1982-1981) • יגאל מרקוס (1988-1986) • גבריאל עמיר (1991-1988) • גבי לסט • אסף חפץ • סנדו מזור (2000-1998) • דן ברינקר (2002-2000) • יצחק אהרונוביץ' (2004-2002) • בני קניאק (2007-2005) • שחר איילון (2009-2007) • אילן פרנקו (2011-2009) • ישראל יצחק (2013-2011) • ניסים מור (2015-2013) • זהר דביר (2015-2018) • אלון אסור (2021-2019) • דוד ביתן (2021-2023) • אבשלום פלד (מ-2023) |

 |